CELEX: 62014TN0363
Language: da
Date: 2014-06-02 00:00:00
Title: Sag T-363/14: Sag anlagt den 2. juni 2014 — Secolux mod Kommissionen

4.8.2014   
            
            
               DA
            
            
               Den Europæiske Unions Tidende
            
            
               C 253/46
            
         Sag anlagt den 2. juni 2014 — Secolux mod Kommissionen
   (Sag T-363/14)
   2014/C 253/61
   Processprog: fransk
   
      Parter
   
   
      Sagsøger: Secolux, Association pour le contrôle de la sécurité de la construction (Capellen, Luxembourg) (ved advokat N. Prüm-Carré)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelserne af 1. og 14. april 2014, truffet af generalsekretæren for Europa-Kommissionen, om ikke at give aktindsigt i alle dokumenterne vedrørende udbudsprocedure nr. 02/2013/01L »Sikkerhedskontrol« for parti 1, herunder i den valgte tilbudsgivers bud, prislisten og evalueringsrapporten for dette bud samt den kontrakt om tjenesteydelser, der er indgået med ordremodtageren, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende vedrører manglende svar på begæringen om aktindsigt i samtlige dokumenter vedrørende udbudsproceduren, i det omfang der alene er givet en besvarelse af begæringerne om aktindsigt for så vidt angår evalueringsrapporten, den valgte tilbudsgivers bud, prislisten og den kontrakt om tjenesteydelser, der er indgået med den valgte tilbudsgiver.
            
         
               2.
            
            
               Andet anbringende vedrører tilsidesættelse af artikel 4 i forordning nr. 1049/2001 (1).
               
                           —
                        
                        
                           Afslag på aktindsigt i dokumenterne på grundlag af skade på beskyttelsen af privatlivets fred og den enkeltes integritet som omhandlet i artikel 4, stk. 1, litra b), i forordning nr. 1049/2001 udgør ikke en lovlig begrundelse, for så vidt som der kunne være givet aktindsigt i en anonymiseret udgave.
                        
                     
                           —
                        
                        
                           Anvendelsen af undtagelsen om beskyttelse af forretningsmæssige interesser som omhandlet i artikel 4, stk. 2, første led, i forordning 1049/2001 er ikke begrundet, i det omfang evalueringsrapporten og prislisten ikke indeholder nogen oplysninger om de tekniske eller personelle midler og ikke afslører nogen erfaring eller særlig teknisk viden.
                        
                     
                           —
                        
                        
                           Der er ikke sket en overtrædelse af beslutningsprocessen i artikel 4, stk. 3, i forordning 1049/2001, for så vidt som (i) afgørelsen om tildelingen af kontrakten var truffet og kontrakten om tjenesteydelser var undertegnet på tidspunktet for afgørelsen om afslag på aktindsigt, (ii) de ønskede dokumenter heller ikke udgjorde udtalelser som omhandlet i artikel 4, stk. 3, andet afsnit, i forordning 1049/2001, og for så vidt som udbredelsen af disse dokumenter under alle omstændigheder ikke kunne skade Kommissionens beslutningsproces.
                        
                     
                           —
                        
                        
                           Der foreligger en tungtvejende offentlig interesse, nemlig princippet om gennemsigtighed i forbindelse med gennemførelsen af budgettet.
                        
                     
                           —
                        
                        
                           Det er ikke godtgjort, at en delvis aktindsigt i dokumenterne som omhandlet i artikel 4, stk. 6, i forordning nr. 1049/2001 ikke var mulig.
                        
                     
         
               3.
            
            
               Tredje anbringende vedrører en manglende reel begrundelse for de trufne afgørelser.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).